บาทเปิด 30.04 บาทต่อดอลลาร์ แข็งค่า
เงินบาทเปิด 30.04 บาทต่อดอลลาร์ แข็งค่า ตลาดรอลุ้นผลประชุมเฟดคืนนี้ ให้กรอบ 30.00-30.10บาทต่อดอลลาร์
16 ธ.ค. 2563

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ระดับ 30.04 บาทา/ดอลลาร์ แข็งค่าจากเย็นวานที่ปิดตลาดที่ระดับ 30.07 บาท/ดอลลาร์
เงินบาทปรับตัวแข็งค่าขึ้นเล็กน้อย จากผลของดอลลาร์สหรัฐที่อ่อนค่าลงเมื่อเทียบกับทุกสกุลเงิน ในขณะที่นักลงทุนรอติดตามผลการประชุมธนาคารกลางสหรัฐ (เฟด) คืนนี้ ซึ่งตลาดคาดว่าเฟดจะมีการปรับเพิ่มวงเงิน QE
"เงินบาทวันนี้แข็งค่าตามภูมิภาค ดอลลาร์อ่อนค่าเมื่อเทียบกับทุกสกุล นักลงทุนรอผลประชุมเฟดช่วงดึกคืนนี้" นักบริหารเงินระบุ
นักบริหารเงิน คาดว่า วันนี้เงินบาทจะเคลื่อนไหวในกรอบ 30.00-30.10 บาท/ดอลลาร์